Πάνθοος

Στην ελληνική μυθολογία με το όνομα Πάνθοος (συνηρημένη γεν. και δοτική: Πάνθου και Πάνθω αντιστοίχως) είναι ένας γνωστός Ελλαδίτης στην καταγωγή Τρώας της εποχής του Τρωικού Πολέμου. 

Ο Πάνθοος ήταν στα νιάτα του ιερέας του θεού Απόλλωνα στους Δελφούς. Από εκεί τον έκλεψε ο Τρώας Αντήνορας γοητευμένος από την ομορφιά του και τον έφερε στην Τροία, όπου ο Πρίαμος του ανέθεσε και πάλι χρέη ιερέα του Απόλλωνα εκείΣέρβιος, σχόλια στην Αινειάδα του Βιργίλιου, 2.318.

Ο Πάνθοος πήρε ως σύζυγό του τη Φροντίδα και απέκτησαν μαζί τρεις γιους, τον ΠολυδάμανταΟμήρου Ιλιάδα, Ξ 454, τον ΕύφορβοΟμήρου Ιλιάδα, Ρ 81 και τον ΥπερήνοραΟμήρου Ιλιάδα, Ρ 41, οι οποίοι πολέμησαν στον Τρωικό Πόλεμο στο πλευρό των Τρώων. Τότε ο Πάνθοος ήταν πλέον σεβάσμιος γέρονταςΟμήρου Ιλιάδα, Γ 146, από τους αρχηγούς και συμβούλους των Τρώων.
 Δείτε επίσης 
 Ο αστεροειδής 4754 Πάνθοος (4754 Panthoos), που ανακαλύφθηκε το 1977 και ανήκει στην Τρωική Ομάδα, πήρε το όνομά του από τον μυθικό αυτόν ιερέα.

 Παραπομπές 

 Πηγές 
 Κρουσίου: Λεξικόν Ομηρικόν, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 680

Πανθοος